O‘zbekistonda davlat tashkilotlari xodimlari o‘rtasida har yili bir marta kurash bo‘yicha “O‘zbek polvoni” respublika musobaqasi o‘tkaziladi

O‘zbekistonda kurash milliy sport turini yanada rivojlantirish maqsadida 2021-yildan boshlab har yili bir marta davlat organlari, muassasalari va tashkilotlari xodimlari o‘rtasida kurash bo‘yicha “O‘zbek polvoni” respublika musobaqasi o‘tkaziladi. Bu haqda 1-dekabr kuni AOKAda Jismoniy tarbiya va sport vazirligi hamda O‘zbekiston kurash federatsiyasi mutasaddilari ishtirokidagi matbuot anjumanida ma’lum qilindi.

 Kamoliddin Usmonov
“Kurash – xalqaro sport turi sifatida e’tirof etildi. “Kurash”, “halol”, “ta’zim”, “to‘xta” va “yonbosh” kabi o‘zbek atamalari esa xalqaro sport lug‘ati tarkibidan mustahkam o‘rin egalladi. 1998-yil 6-sentabrda ta’sis etilgan Xalqaro kurash assosiatsiyasi bugungi kunda sayyoramizning beshta qit’asidagi 130 dan ziyod davlatdagi kurash federatsiyalarini birlashtirgan”, – dedi O‘zbekiston kurash federatsiyasi raisi o‘rinbosari Kamoliddin Usmonov.
Shuningdek, Prezidentning “Kurash milliy sport turini rivojlantirish va uning xalqaro nufuzini yanada oshirish chora-tadbirlari to‘g‘risida”gi PQ-4881-sonli ushbu qarorida kurash bo‘yicha nufuzli xalqaro musobaqalarni tashkil qilish, milliy sportning mavjud infratuzilma va moddiy-texnik bazasini modernizatsiya qilish, sport inventarlari va kiyim ta’minotini yaxshilash, bu borada ishlab chiqarishni kengaytirish, shuningdek, sohani malakali kadrlar, trener, hakamlarga bo‘lgan ehtiyojini inobatga olgan holda ularni tayyorlashga bo‘lgan e’tiborni yanada kuchaytirish belgilangan.
Qarorga muvofiq kurash milliy sport turini rivojlantirishning asosiy yo‘nalishlari etib quyidagilar belgilandi:
Bundan tashqari, 2021 yildan boshlab har ikki yilda bir marta viloyatlar markazlari, Nukus va Toshkent shaharlarida oliy ta’lim muassasalar talabalari o‘rtasida kurash bo‘yicha xalqaro musobaqa o‘tkazilishi belgilangan.